《九日陪金市诸友登高阳山二首》
宋代·王阮

途穷已负菊花期，尚得诸公慰所思。
不遣白衣持酒至，共将乌所入风吹。
紫萸秋浅浮觞少，黄叶山高策杖迟。
却恨社中人阙一，未将汤饼共追随。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。